মকবুল আহমদ : অক্টোবর মাস এলেই মনে পড়ে ২০০৬ সালের ২৮ অক্টোবরের লোমহর্ষক লগি-বৈঠার তাণ্ডবে নিহত জামায়াতে ইসলামী ও ইসলামী ছাত্রশিবিরের শহীদদের কথা। ২৮ অক্টোবর লগি-বৈঠার তাণ্ডবে সৃষ্টি হয়েছিল ইতিহাসের এক জঘন্যতম কালো অধ্যায়। আজও সেই ঘটনার কোন তদন্ত ও বিচার হয়নি। বিচারের বাণী নীরবে নিভৃতে কাঁদছে। সেদিনের শহীদগণের পরিবার-পরিজন সেই দুঃসহ স্মৃতি ও স্বজন হারানোর বেদনা বুকে নিয়ে আজও আল্লাহর দরবারে বিচার প্রার্থনা করেই যাচ্ছে। তাদের সেদিনের সেই পৈশাচিক হত্যাকাণ্ডের বিচার যদি দুনিয়ায় নাও হয়, কিন্তু আদালতে আখিরাতে অবশ্যই তাদের বিচার হবে। এ হত্যাকাণ্ডের বিচার করা যাদের দায়িত্ব ছিল তারাও সেদিন দায়িত্ব পালন না করার কারণে বিচারের স¤মুখীন হবেন এবং উপযুক্ত শাস্তি পাবেন। দুনিয়ার বিচার সাময়িক। কিন্তু আখিরাতের বিচার স্থায়ী। সেদিন কেউ রেহাই পাবে না। তবে আমরা ২৮ অক্টোবরের ঘটনার বিচারের দাবি থেকে কখনো সরব না। আমরা অবশ্যই সেই হত্যাকাণ্ডের বিচারের দাবিতে অটল থাকব ইনশাআল্লাহ। আমরা আশা করি এই হত্যার সঠিক বিচার সরকার অবশ্যই করবে।